แอปเปิลจะว่าไง โดนเทย์เลอร์ สวิฟต์ จวกยับ ไม่จ่ายค่าลิขสิทธิ์เพลง 3 เดือน
เทย์เลอร์ สวิฟต์ นักร้องสาวคนดัง ออกโรงชน แอปเปิล จวกทั้งช็อกและผิดหวัง ที่บริษัทยักษ์ใหญ่ด้านไอทีชั้นนำ กลับไม่ยอมจ่ายเงินค่าลิขสิทธิ์เพลงนานถึง 3 เดือน จากการปล่อยเพลงผ่าน แอปเปิล มิวสิก สตรีมมิง เซอร์วิส เพื่อดึงดูดผู้ลงทะเบียนรายใหม่ฟังเพลงฟรี ,เมื่อ 22 มิ.ย. 58 สำนักข่าวต่างประเทศรายงาน เรื่องที่กำลังสร้างความตกตะลึงให้แก่สาวก แอปเปิล เมื่อ เทย์เลอร์ สวิฟต์ นักร้องสาวอเมริกันชื่อดังวัย 26 ได้ วิพากษ์วิจารณ์ แอปเปิล อิงค์ บริษัทยักษ์ใหญ่ด้านไอที ลงในทัมเบลอร์ (Tumblr) ทางโซเชียลเน็ตเวิร์ก ในโลกออนไลน์อย่างตรงไปตรงมาว่า เธอรู้สึกผิดหวังกับบริษัทแอปเปิลที่ไม่ยอมจ่ายเงินค่าลิขสิทธิ์เพลงเป็นเวลานานถึง 3 เดือน ตามนโยบายของแอปเปิลที่ได้ปล่อยเพลงผ่าน แอปเปิล มิวสิก สตรีมมิง เซอร์วิส เมื่อต้นเดือน มิ.ย.ที่ผ่านมา ซึ่งเป็นกลยุทธ์ทางการตลาดเพื่อเปิดให้ผู้ลงทะเบียนหน้าใหม่ ได้ฟังเพลงฟรี แบบไม่เสียเงิน ,เทย์เลอร์ สวิฟต์ บอกว่า เธอยังไม่ยอมปล่อยเพลงในชุด 1989 ของเธอ ลงในมิวสิก สตรีมมิง เซอร์วิส ของแอปเปิล เพราะเห็นว่าบริษัทแอปเปิลไม่มีความยุติธรรมกับเหล่านักแต่งเพลง โปรดิวเซอร์และศิลปินนักร้อง,ฉันกำลังช็อก และผิดหวัง กับแอปเปิล ซ่ึงได้กระทำผิดแผกแตกต่างไปจากประวัติการเติบโตของบริษัทจนประสบความสำเร็จ และเป็นบริษัทที่มีความใจกว้าง เทย์เลอร์ สวิฟต์ วิจารณ์บริษัทแอปเปิล พร้อมกับระบุว่า ยังไม่สายเกินไปที่แอปเปิลจะเปลี่ยนแปลงนโยบาย และเปลี่ยนใจในเรื่องเหล่านี้ ที่ปฏิบัติต่ออุตสาหกรรมเพลง ซึ่งได้รับผลกระทบอย่างมากมายจากนโยบายดังกล่าว,พวกเรายังไม่เคยขอให้คุณแจกไอโฟนฟรีๆ ให้กับเราเลย เพราะฉะนั้น อย่ามาขอให้พวกเรา ให้เพลงของเราแก่คุณ โดยที่ไม่ได้รับเงินตอบแทน เทย์เลอร์ สวิฟต์ จวกแอปเปิลตรงๆ ผ่านโลกโซเชียล ในข้อความของเธอ ที่ตั้งชื่อเรื่องว่า ถึงแอปเปิล ด้วยรัก เทย์เลอร์ พร้อมกับชี้ว่าการที่เธอออกมาพูดตรงๆ กับแอปเปิลเช่นนี้ ไม่ใช่พูดเพื่อตัวเธอเอง แต่ต้องการพูดให้กับศิลปิน หรือวงดนตรีใหม่ๆ ที่เพิ่งปล่อยซิงเกิ้ลแรกออกมามากกว่า ซึ่งจะไม่มีการจ่ายเงินตอบแทนสำหรับความสำเร็จเหล่านั้น,อย่างไรก็ตาม ด้านบริษัทแอปเปิล ซึ่งออกผลิตภัณฑ์อย่างไอโฟนมาครองใจชาวโลก จนแบรนด์ของแอปเปิลเพิ่งได้รับเลือก ให้เป็นแบรนด์ที่มีมูลค่ามากสุดในโลก ปี 2558 นั้น ยังไม่ออกมาแสดงความเห็นใดๆ ตอบโต้นักร้องหญิงคนดัง ซึ่งมิวสิกเพลง Bad Blood ของเธอได้มียอดวิวพุ่งสูงถึง 20 ล้านวิว ภายใน 24 ชั่วโมง.
เทย์เลอร์ สวิฟต์ นักร้องสาวคนดัง ออกโรงชน แอปเปิล จวกทั้งช็อกและผิดหวัง ที่บริษัทยักษ์ใหญ่ด้านไอทีชั้นนำ กลับไม่ยอมจ่ายเงินค่าลิขสิทธิ์เพลงนานถึง 3 เดือน จากการปล่อยเพลงผ่านแอปเปิล มิวสิก สตรีมมิง เซอร์วิสเพื่อ 
แอปเปิล,Apple,ข่าวต่างประเทศ,เทย์เลอร์ สวิฟต์,ค่าลิขสิทธิ์เพลง,แอปเปิล มิวสิก,นักร้อง,มิวสิก สตรีมมิง เซอร์วิส,ศิลปิน,ข่าว,ไทยรัฐออนไลน์